text: Nu vælter lastbilerne
  21 december 2010 kl. 16.45
  Motorvejene var sidst på eftermiddagen tirsdag så glatte, at lastbilerne begyndte at vælte.
  Ved 17-tiden væltede en en lastbil i overhalingssporet på Paborg-motorvejen i nordlig retning. Redningsfolk arbejdede på stedet for at få lastbilen slæbt væk, inden andre bilister kører ind i den.
  Sidst på aftenen var motorvejen lukket i nordgående spor. Lastbilen ventes først at være fjernet ved 23-tiden.
  Ved Horsens syd er en lastbil også væltet i det nordlige spor. Den er slæbt ind i grøften. Redningsfolk vil fjerne den efter klokken 23.00, når trafikpresset er taget af. Nordgående spor fra Hornstrup lukkes, så bilister skal køre fra i Hornstrup.
  Både Sydøstjyllands Politi og Syd- og Sønderjyllands Politi melder om en lang række mindre uheld på hele vejnettet. I Sønderborg er tre biler kørt sammen på en parkeringsplads.
  Temperaturerne ligger på tocifrede minusgrader, så vejsaltet har ikke længere effekt.
  Vejdirektoratets overvågningskameraer viste tirsdag aften, at der er tæt trafik på motorvejene og ved Alssundbroen.
  